02/12/2013 | Administración LocalMunicipal
Mugardos
Aprobación definitiva da Ordenanza fiscal número 26 reguladora da taxa pola utilización do campo de fútbol municipal de A Pedreira

Rematado o prazo de exposición pública sen presentación de reclamacións á ordenación e imposición da ordenanza fiscal nº 26 reguladora da taxa pola utilización do campo de fútbol municipal de A Pedreira, aprobada en sesión plenaria de data 27.09.2013, publicado o anuncio de aprobación provisional no BOP núm.193 de data 10.10.2013, cumprindo o disposto no artigo 49 da lei 7/85 reguladora das bases de réxime local, e advertido de oficio erro material na numeración dos artigos xa que despois do artígo 2 vai o artígo 3 (non o artígo 6) e así correlativamente (4 e 5), procédese a publicación do texto íntegro da ordenanza fiscal, unha vez corrixido dito erro material. De conformidade co previsto na legislación vixente contra o acordo de aprobación definitiva, poderán os interesados interpoñer directamente o recurso contencioso-administrativo, no prazo de dous meses contados a partir do día seguinte ao de publicación deste anuncio. Poderán así mesmo interpoñer calquera outro que estimen axeitado. No uso das facultades concedidas polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 e seguintes do Texto Refundido da Lei Reguladora das Facendas Locais ( TRLRHL ), este concello establece a taxa pola utilización do campo de fútbol municipal da Pedreira así como pola prestación de servizos nel, que se rexerá pola presente ordenanza fiscal, cuxas normas atenden ao establecido no artigo 57 do TRLRHL. ARTIGO 2.- OBRIGADOS Ó PAGAMENTO.1.- Están obrigados ó pagamento da taxa reguladora nesta ordenanza quen utilice as instalacións ou se beneficie do servizo prestado por este Concello, a que se refire o artigo anterior.2.- Non están obrigadas ao pagamento de ningunha cantidade as actividades organizadas polo Concello de Mugardos, ben directamente ou ben indirectamente a través doutras entidades coas que se desenvolva un convenio de utilización da instalación.3.- O ingreso da taxa farase polo sistema de autoliquidación, procedendo a liquidación provisoria antes da realización da prestación, sen prexuizo de practicar a liquidación definitiva no suposto de que a provisoria non fose a correcta. ARTIGO 3.–INFRACCIÓNS E SANCIÓNS En todo o relativo á cualificación das infraccións tributarias, así como á determinación das sancións que polas mesmas correspondan en cada caso, se aplicará o réxime regulado na LGT e nas disposicións que a complementan e desenvolven. ARTIGO 4.–NORMAS DE XESTIÓN E OBRIGACIÓN DE PAGAMENTO.1.- A obriga de pagar esta taxa nace dende que se inicia a prestación do servizo ou a utilización do dominio público, mediante a solicitude de prestación ou acceso ás instalacións.2.-Os/as interesados/as no uso do campo da Pedreira, solicitaran nas dependencias administrativas do Concello en horario de mañá e no Pavillón municipal do Cristo pola tarde nos horarios que a tal efecto se dispoñan, de forma que se exporá no taboleiro de anuncios do campo de fútbol así como no Concello de Mugardos.3.-O correspondente órgano municipal adoptará a resolución que proceda sobre a solicitude e, no seu caso, aprobará a liquidación da taxa.4.- Cando se trate da práctica de actividades e espectáculos deportivos, por parte de clubs deportivos, asociacións, colexios, etc. que teñan concedida a utilización periódica das instalacións deportivas municipais, practicarase a liquidación mensual, segundo o número de horas de utilización e a categoría deportiva, que abonará coa dita periodicidade.5.- A persoa ou entidade usuaria que por calquera causa xustificada non faga uso da instalación, tendo hora concedida, avisará con 48 horas de antelación aos Servizos Administrativos pertinentes para que se poida dispor da súa utilización. En caso de avisar con menos tempo, perderá a taxa aboada.6.- Unha vez concedida non se permite a prestación das instalacións a terceiros. ARTIGO 5.–COTA TRIBUTARIA.1.-A cota tributaria consistirá nunha cantidade fixa segundo a natureza da actividade tal e como se recolle de seguido: a) Actividades, competicións, espectáculos deportivos: agás as que puideran ter efectos negativos sobre a instalación ou algún dos seus equipamentos por razóns do material empregado no seu xogo ou competición. b) Espectáculos de carácter mixto, nos que se inclúan algunhas manifestacións alleas ao deporte ou ben nos que o seu aspecto artístico, musical ou espectáculos, supere o estritamente deportivo. c) Reunións de carácter exclusivamente artístico ou cultural, así como tamén festivais que poida autorizar o Concello de Mugardos, atendendo a circunstancias que así o aconsellen, e oído o técnico deportivo municipal, reservándose o dereito de non autorizar as celebracións de calquera reunión ou manifestación, mediante comunicación previa aos interesados.2.- As entidades deportivas que teñan por finalidade o fomento do fútbol dende a base ás categorías sénior no concello de Mugardos, e que organicen actos no campo de fútbol da Pedreira con carácter periódico, poderán solicitar un especial concerto económico co Concello. A aprobación do concerto correspóndelle á Xunta de Goberno Local previo informe da Comisión correspondente.3.-Estas tarifas se actualizarán anualmente segundo o Índice de Prezos ao Consumo publicado polo IGE no mes de decembro. DISPOSICIÓN DERRADEIRA Esta ordenanza entrará en vigor a partir da publicación do seu texto íntegro no Boletín Oficial da Provincia, será de aplicación a partir do día seguinte da súa publicación e permanecerá en vigor ata a súa modificación ou derogación expresa. Mugardos, 22 de novembro de de 2013 O Alcalde Xosé Fernández Barcia